stanford-oval/wikipedia huggingface dataset:
Anthony Zambrano

| Mitalit | Mitalit | Mitalit |  |
| --- | --- | --- | --- |
|  Anthony Zambrano |  Anthony Zambrano |  Anthony Zambrano |  |
Maa:   Kolumbia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | 400 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Doha 2019 | 400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Lima 2019 | 400 m |  |
|  Kultaa | Lima 2019 | 4×400 m |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Cuenca 2018 | 400 m |  |
|  Kultaa | Cuenca 2018 | 4×100 m |  |
|  Kultaa | Cuenca 2018 | 4×400 m |  |
|  Kultaa | Lima 2019 | 400 m |  |
|  Kultaa | Lima 2019 | 4×400 m |  |
|  Kultaa | São Paulo 2023 | 400 m |  |
|  Kultaa | São Paulo 2023 | 4×400 m sekaviesti |  |
Anthony José Zambrano (s. 17. tammikuuta 1998) on kolumbialainen pikajuoksija. Hän saavutti 400 metrin juoksussa hopeaa Dohan MM-kilpailuissa 2019 Etelä-Amerikan ennätysajalla 44,15. Aiemmin samana vuonna hän voitti Etelä-Amerikan-mestaruuskilpailuissa kultaa 400 metrillä ja 4 × 400 metrin viestijuoksussa ja ylsi kahteen kultamitaliin myös Pan-Amerikan kisoissa. Edellisvuonna hän voitti kolme Etelä-Amerikan mestaruutta. Alle 20-vuotiaiden MM-kilpailuissa 2016 hän sijoittui 400 metrillä kuudenneksi. Rio de Janeiron kesäolympialaisissa 2016 hän kilpaili 4 × 400 m viestijuoksussa.
Zambrano alitti 400 metrillä 46 sekunnin rajan ensimmäisen kerran vuonna 2016. Yhden heikomman vuoden jälkeen hän paransi ennätyksekseen 45,19 vuonna 2018. Kesäkuussa 2019 Sveitsin La Chaux-de-Fondsissa hän juoksi ensi kerran alle 45 sekunnin ajallaan 44,68. Pan-Amerikan kisoissa elokuussa Perun Limassa hän juoksi loppukilpailussa ajan 44,83. Dohan MM-kilpailuissa lokakuussa hän paransi välierissä ennätyksekseen 44,55 ja juoksi loppukilpailussa vielä nopeammin aikaan 44,15.
Zambrano saavutti vuonna 2021 järjestetyissä Tokion olympialaisissa hopeaa 400 metrillä ajalla 44,08. Välierissä hän oli juossut Etelä-Amerikan ennätyksen 43,93. Hän voitti 2023 Etelä-Amerikan-mestaruuden 400 metrillä ja 4 × 400 metrin sekaviestissä.  Saman vuoden Budapestin MM-kilpailuissa hänet hylättiin 400 metrin alkueräjuoksussa.
Anni Grönberg

| Anni Grönberg> Henkilötiedot |
| --- | --- |
Koko nimi:  Anni Emilia Grönberg
Syntynyt: 26. helmikuuta 1998 (ikä 26) Tampere
Ammatti:  Näyttelijä
Näyttelijä
Aktiivisena:  2007-
Anni Grönberg (s. 1998 Tampere) on suomalainen näyttelijä. Hänet tunnetaan parhaiten Lara Bergerin roolistaan Rantabaari-sarjassa (kaudet 3-6).
Grönberg kirjoitti ylioppilaaksi Tampereen yhteiskoulun lukiosta vuonna 2017. Hän suoritti TV- ja elokuvanäyttelemisen tutkinnon Skotlannissa, josta hän valmistui vuonna 2022. Sen lisäksi Grönberg on opiskellut kameranäyttelemistä Los Angelesissa ja tehnyt lukuisia lyhytelokuvia englanniksi.
Grönberg on tehnyt töitä myös musiikkialalla. Hän oli mukana perustamassa artisti- ja fanituotteisiin keskittyvää MAI Originals -yritystä, jonka kautta hän oli useilla keikoilla ja festareilla töissä.
Yksityiselämä

Grönberg on kotoisin Vesilahdelta. Hänen isänsä on Kummeli-ohjaaja Matti Grönberg ja äiti kirjailija Tiina Keskinen. Keskisellä on aiemmasta avioliitostaan Heikki Silvennoisen kanssa yhteinen tytär, joka on Grönbergin sisarpuoli.
Ura

Grönberg teki ensiesiintymisensä televisiossa MeStarat Joulushow'ssa vuonna 2007. Hän oli yksi Herra Heinämäen Lato-orkesterin lapsinäyttelijöistä vuosina 2009-2010. Vuodesta 2011 Grönberg oli mukana Vesilahden Nuorisoseuran Teatteri Kurjen näytelmissä vuoteen 2017 asti, jonka jälkeen hän lähti Skotlantiin opiskelemaan TV- ja elokuva-alan opintoja vuonna 2018.
Aiheesta muualla

Anni Grönberg IMDB (englanniksi)
Antti Mongola

Antti (Anders) Mongola (Mullila) (1766 Hauho – 1810 Toijala, Akaa) oli suomalainen maanviljelijä ja valtiopäivämies.
Talollinen, kirkonisäntä Antti Mongolan vaimo oli Maria Juhanantytär. Heidän pojastaan Salomon Hellstedtistä tuli sotarovasti ja Sääksmäen kirkkoherra. Mongola edusti talonpoikaissäädyssä Porvoon valtiopäivillä 1809 Uudenmaan ja Hämeenlinnan läänin Ala-Sääksmäen kihlakuntaa.
Anttilanjärvi (Hollola)

| Anttilanjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Hollola
Koordinaatit:  60°59′11″N, 25°08′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Pitkäsuolle 
Järvinumero:  35.832.1.002
Mittaustietoja
Pinnankorkeus:  138,7 m 
Rantaviiva:  0,821 km  
Pinta-ala:  4,19  ha 
 fiAnttilanjärvi 
Anttilanjärvi  on Päijät-Hämeessä Hollolassa Töykkylän lähellä sijaitseva järvi.
Maantietoa

Järven pinta-ala on 4,2 hehtaaria ja se on 300 metriä pitkä ja 200 metriä leveä. Sen rantaviivan pituus on 800 metriä ja rannat ovat metsämaata. Lammen rannoilla sijaitsee neljä vapa-ajan asuntoa ja lähistöllä on kiinteää asutusta. Hämeenkoskelta tulee tie lammen rannan ohitse.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Teuronjoen keskiosan alueeseen, johon järvi kuuluu. Järven vedenpinnan korkeus on 138,7 metriä mpy. Sen etelärantaan laskee oja Valtinsuolta ja lammen laskuoja on kaivettu pohjoisesta eteenpäin Pitkäsuon pohjoispäähän. Vedet ohjautuvat kohti Kylmäoja, joka yhtyy Teuronjokeen. Alueen vedet johdetaan Teuronjoesta Mommilanjärven ja Ansionjärven kautta Puujokeen, josta ne päätyvät Hiidenjoen kautta Vanajaveteen.
Asukasliitto

Asukasliitto ry on kaikkien asukkaiden etua ajava kansalaisjärjestö, joka neuvoo valtakunnallisesti vuokralla asuvia, omistusasunnon omistavia, osa-omistusasunnossa asuvia ja erilaisia asukkaiden yhteisöjä.
Keskeisinä toimintamuotoina ovat valtakunnalliseen ja paikalliseen päätöksentekoon vaikuttaminen, vuotuiset asumisalaa eri näkökulmista käsittelevät seminaarit ja asukkaiden neuvonta.
Asukasliitto perustettiin vuonna 1974. Vuodesta 2021 lähtien on puheenjohtajana toiminut Hans Duncker ja varapuheenjohtajana Riitta Salasto.
Asukasliitto julkaisee neljä kertaa vuodessa ilmestyvää Asuminen & Yhteiskunta -lehteä (1990–), jota edelsi jäsenlehtenä Asukas (1979–1990).
Aiheesta muualla

Asukasliitto
Atte Tarjanne

Atte (Kaarle Aukusti) Tarjanne (alk. Törnqvist; 17. kesäkuuta 1862 Ikaalinen – 5. toukokuuta 1922 Hämeenlinna) oli suomalainen opettaja, päätoimittaja ja Tampereen työväenyhdistyksen puheenjohtaja (1896–1898), joka erosi kun työväenliike alkoi vuonna 1898 muuttua sosialistiseksi. Hän oli myös nuorsuomalainen puolueaktiivi.
Tarjanteen vanhemmat olivat kappalainen, varapastori Karl Gustaf Törnqvist (1822–1910) ja Karolina Gustava Regina Schreck (k. 1925). Hän pääsi ylioppilaaksi 1881 Jyväskylän lyseosta.
Tarjanne oli Käkisalmen alkeiskoulun kollegana 1885–1886. Hän siirtyi sitten lehtialalle ja oli toimittajana Tampereella Aamulehdessä vuodesta 1890. Tarjanne siirtyi parin vuoden kuluttua Tampereen Sanomat-lehden päätoimittajaksi ja hän oli tässä tehtävässä aina siihen saakka kun lehti lakkautettiin viranomaisten toimesta 1900-luvun alussa. Tarjanne oli myös samalla maanviljelijänä Kangasalla 1892–1902 Tarjanne oli sitten lyhyen aikaa Kuopion Uutiset-lehden toimittajana ja sitten toimittajana Päivälehdessä kunnes tämäkin lehti lakkautettiin 1904. Hän oli sitten Länsi-Uudenmaan kansanopiston johtajana 1904–1907.
Tarjanne muutti 1909 Hämeenlinnaan ja toimi nuorsuomalaisen Hämetär-lehden päätoimittajana 1909–1919. Hän toimi samalla kauppa-apulaiskoulun johtajana ja oli vuonna 1919 perustetun Hämeenlinnan kauppakoulun ensimmäinen johtaja aina kuolemaansa saakka.
Atte Tarjanne on haudattu Ahveniston hautausmaalle Hämeenlinnaan. Hän oli naimisissa vuodesta 1897 Aleksandrine Josefina Saara Bauerin kanssa. Tarjanteen tytär Pirkko oli naimisissa taidemaalari Aarno Ahtajan (1898–1978) kanssa. Atte Tarjanteen veljiä olivat kouluneuvos Jukka Tarjanne ja arkkitehti, professori Onni Tarjanne.
Teoksia

Nimellä Kaarle Aukusti Tarjanne:
Länsi-Uudenmaan eli Vihdin kansanopiston kertomus työvuosilta 1904–1907 ynnä katsaus opiston 10-vuotiseen toimintaan. Vihdin kansanopisto, Helsinki 1907
Suomennoksia

Eduard Bernstein: Sosialismin edellytykset ja sosialidemokratian tehtävät. Suomentaneet S. ja A. Tarjanne. WSOY 1910. Uusi näköispainos 1982. (Alkuteos: Die Voraussetzungen des Sozialismus und die Aufgaben der Sozialdemokratie.)
Ari Kurko

Ari Kurko (10. kesäkuuta 1949 Kotka – 30. lokakuuta 1970 Kotka) oli suomalainen painonnostaja, joka saavutti MM-hopeaa punnerruksen 75 kg:n sarjassa vuonna 1970. Kurko edusti Kotkan Voimailijoita ja Hektor-nimistä seuraa, joista jälkimmäisen perustajajäsen hän oli. Kurkon valmentaja oli Risto Räkköläinen, ja myös hänen pikkuveljensä Kari Kurko kilpaili painonnostajana.
Kurko oli 1960–1970-lukujen vaihteessa Suomen lupaavimpia painonnostajia. Hän voitti SM-hopeaa 60 kilon sarjassa 1968, SM-pronssia 67 kilon sarjassa 1969 ja SM-kultaa 75 kilon sarjassa 1970. Vuonna 1970 hän saavutti myös punnerruksen MM-hopeaa 75 kilon sarjassa mutta jäi EM-kisoissa tempauksessa ilman tulosta. Hänen haltuunsa jäi punnerruksen Suomen ennätys 140,5 kg sarjassa 67,5 kg, kun tämä nostolaji lopetettiin 1970-luvulla.[lähde? ]
Kurko kuoli ampumavälikohtauksessa tavattuaan Kotkan keskustassa ravintolasta tulossa olleen juopuneen teollisuusvartijan. Heidän seuraansa liittyi pian Kurkon ystävä, jonka kanssa teollisuusvartija riitaantui. Kurko sai surmansa teollisuusvartijan ilmeisesti erehdyksessä ampuessa häntä.
April

April voi tarkoittaa seuraavia:
April tai april, huhtikuu useilla kielillä
April, naisen etunimi
April, suomalainen alternative metal -yhtye
April, eteläkorealainen tyttöyhtye
APRIL, Asia Pacific Resources International Holdings, Indonesiassa ja Kiinassa toimiva puu- ja paperiyritys
Avondale (Cincinnati, Ohio)

Avondalen sijainti Cincinnatissa
Avondale on Cincinnatin kaupunginosa Ohion osavaltiossa Yhdysvalloissa. Avondalessa on 18 706 asukasta, mikä tekee siitä Cincinnatin neljänneksi suurimman kaupunginosan. Sitä ympäröivät North Avondalen, Evanstonin, Walnut Hillsin, Corryvillen ja Cliftonin kaupunginosat. Avondalessa sijaitsee Yhdysvaltain toiseksi vanhin eläintarha, Cincinnati Zoo and Botanical Garden, joka perustettiin vuonna 1875.
Avondalen asukkaista 92 prosenttia on afroamerikkalaisia, ja yli 40 prosenttia kaupunginosan asukkaista elää köyhyysrajalla tai sen alapuolella. Lisäksi yli 77 prosenttia asukkaista elää vuokralla. Kaksi Cincinnatin rotumellakkaa alkoi Avondalesta vuosina 1967 ja 1968.
Avonlea (fiktio)

Avonlea on kuvitteellinen paikkakunta Prinssi Edwardin saarella Kanadan itärannikolla. Se on L. M. Montgomeryn kirjojen sekä niihin perustuvan televisiosarjan Tie Avonleaan tapahtumapaikka. Kuvitteellisen Avonlean esikuvana toimi Prinssi Edwardin saarella sijaitseva Cavendishin kaupunki.
Montgomeryn kirjoissa Avonlea sijaitsee Prinssi Edwardin saaren pohjoisosassa pienellä niemimaalla. Kaupungin pääelinkeinot ovat maanviljely ja ravustus. Avonlean kuvitteelliset naapurikaupungit ovat Carmody, White Sands, Grafton ja Bright River.
Avon Tyres

| Avon Tyres |
| --- | --- |

Perustettu:  1904
Perustaja:  E.G. Browne ja James C. Margetson
Kotipaikka:   Melksham, Wiltshire, Yhdistynyt kuningaskunta
Tuotteet:  renkaat
Emoyhtiö:  Goodyear (2021–) Nova Motorsport (2024–)
Kotisivu:  https://www.avontyres.com/
Infobox OKVirheellinen NIMI-arvo: 
Avon-merkkinen kilparengas
Avon Tyres on englantilainen rengasvalmistaja, joka teki renkaita F1-sarjaan 1950- ja 1980-luvulla. Cooper Tire & Rubber Company osti 1997 Avon Rubber PLC:n rengastuotannon säilyttäen merkin ja 2005 Cooper-Avon Tyres Ltd jätti nimestään Avon-osan pois muuttaen nimensä Cooper Tire & Rubber Company Europe Ltd:ksi. 2021 Goodyear osti Cooperin. Avonin Ison-Britannian tehdas aiotaan sulkea todennäköisesti 2023.
All Around the World Productions

| All Around the World Productions |
| --- | --- |
Perustettu:  1991
Perustajat:  Matt Cadman, Cris Nutall
Jakelijat:  Universal
Tyylilajit:  elektroninen tanssimusiikki, pop, R&B
Kotimaa:   Yhdistynyt kuningaskunta
Sijainti:  Blackburn, Yhdistynyt kuningaskunta
Kotisivu
Infobox OKNimi-testi OK: 
All Around the World Productions (tunnetaan myös nimellä AATW) on brittiläinen housemusiikkiin erikoistunut levy-yhtiö. Yhtiön perustivat Matt Cadman ja Cris Nutall vuonna 1991. Heillä on suuri lista artisteja, kuten Dannii Minogue, Cascada, Ultrabeat, Darren Styles, Scooter, N-Trance, Flip&Fill ja N-Dubz sekä myöhemmin mukaan tulleet artistit Skyla ja Skepta.
Yhtiö on myös julkaissut kokoelmalevyjä. Tärkeimmät kokoelmalevyt ovat Floorfillers ja Clubland-albumit. Muut albumit ovat Dance Mania, Ultimate NRG & the Clubland Hardcore ja X-Treme-albumit. Vuoden 2008 alussa AATW järjesti Clubland Live -kiertueen. Kiertue oli erittäin onnistunut.kenen mukaan?
23. tammikuuta 2008 AATW käynnisti Clubland TV -televisiokanavan, joka on omistettu tanssimusiikille ja tanssivideoille.
23. kesäkuuta 2008 AATW osti Bonkers-hardcore-kokoelmasarjan oikeudet.
Albumit > Clubland

Clubland 1 - Julkaistu 24. kesäkuuta 2002
Clubland 2 - Julkaistu 11. marraskuuta 2002
Clubland 3 - Julkaistu 23. kesäkuuta 2003
Clubland 4 - Julkaistu 10. marraskuuta 2003
Clubland 5 - Julkaistu 12. heinäkuuta 2004
Clubland 6 - Julkaistu 8. marraskuuta 2004
Clubland 7 - Julkaistu 27. kesäkuuta 2005
Clubland 8 - Julkaistu 7. marraskuuta 2005
Clubland 9 - Julkaistu 26. kesäkuuta 2006
Clubland 10 - Julkaistu 6. marraskuuta 2006
Clubland 11 - Julkaistu 18. kesäkuuta 2007
Clubland 12 - Julkaistu 5. marraskuuta 2007
Clubland 13 - Julkaistu 23. kesäkuuta 2008
Clubland 14 - Julkaistu 10. marraskuuta 2008
Clubland 15 - Julkaistu 5. heinäkuuta 2009
Clubland 16 - Julkaistu 9. marraskuuta 2009
Clubland 17 - Julkaistu 27. kesäkuuta 2010
Albumit > Clubland Classix

Clubland Classix - Julkaistu 31. maaliskuuta 2008
Clubland Classix 2 - Julkaistu 23. maaliskuuta 2009
Albumit > Clubland X-Treme

Clubland X-Treme
Clubland X-Treme 2
Clubland X-Treme Hardcore 1
Clubland X-Treme Hardcore 2
Clubland X-Treme Hardcore 3
Clubland X-Treme Hardcore 4
Clubland X-Treme Hardcore 5
Albumit > Floorfillers

Floorfillers
Floorfillers 2
Floorfillers 3
Floorfillers 4
Floorfillers Club Classics
Floorfillers Anthems
Floorfillers Clubmix
Albumit > Dancemania

Dancemania
Dancemania 2
Albumit > Ultimate NRG

Ultimate NRG (Miksaus: Alex K)
Ultimate NRG2 (Miksaus: Alex K)
Ultimate NRG3 (Miksaus: Alex K)
Ultimate NRG4 (Miksaus: Alex K)
Ultimate NRG MegaMix (Miksaus: Alex K)
Albumit > Muut

Es Vive - Ibiza 2008 - 11.8.2008
Hardcore Till I Die - 4.8.2008
Sunset To Sunrise - 28.7.2008
Addicted To Bassline - 14.4.2008
Dancemix 2008 - 3.12.2007
Club 2K7 - 12.2.2007
Clubmix 2007 - 27.11.2006
Funky House '06 - 11.9.2006
Rock The Dancefloor - 10.8.1998
Albumit > Artistien albumit

| Vuosi | Ajankohta | Artisti | Otsikko | Korkein listasijoitus |
| --- | --- | --- | --- | --- |
| 2010 | TBA, 2010 | Monrose | Ladylike | 10 |
| 2009 | 16.11.2009 | N-Dubz | Against All Odds | 6 |
| 2009 | 2009 (TBC) | Ultrabeat | Discolights: The Album | TBR |
| 2009 | 2009 (TBC) | Agnes | Dance Love Pop | 112 |
| 2009 | 2009 | N-Trance | The Mind Of The Machine | -- |
| 2009 | 07.07.2009 | Cascada | Evacuate The Dancefloor | 8 |
| 2008 | 17.11,2008 | N-Dubz | Uncle B | 11 |
| 2008 | 05.05.2008 | Scooter | Jumping All Over the World | 1 |
| 2008 | 16.06.2008 | Darren Styles | Skydivin' | 4 |
| 2007 | 03.12.2007 | Cascada | Perfect Day | 9 |
| 2007 | 05.11.2007 | Dannii Minogue | Club Disco | -- |
| 2007 | 10.09.2007 | N-Trance | Ultrabeat - The Album | 8 |
| 2007 | 05.03.2007 | Cascada | Everytime We Touch | 2 |
| 2006 | 19.06.2006 | Dannii Minogue | The Hits & Beyond | 17 |
| 2002 | 2002 | Kelly Llorenna | All Clubbed Up | 62 |
| 2001 | 11.11.2001 | N-Trance | The Best of N-Trance 1992–2002 | -- |
| 1998 | 23.02.1998 | N-Trance | Happy Hour | -- |
| 1995 | 11.1995 | N-Trance | Electronic Pleasure | 99 |
Artistit

Agnes
Alex K
Basshunter
Cascada
Dannii Minogue
Darren Styles
Fe-Nix
Flip & Fill
Jaya
Kelly Llorenna
Jamelia (2010–)
Manian
Mickey Modelle
N-Dubz
N-Trance
Scooter
Skepta
Soft Toy Emergency
Ultrabeat
Yanou
Anne Francis

Anne Francis ja Leslie Nielsen elokuvan Kielletty planeetta -trailerissa.
Anne Francis (16. syyskuuta 1930 – 2. tammikuuta 2011) oli yhdysvaltalainen näyttelijä. Hänet muistetaan rooleistaan tieteiselokuvassa Kielletty planeetta (1956) ja televisiosarjan Hunajapupu  (Honey West) (1965–1966) yksityisetsivä Honey Westin pääroolista.
Francis syntyi Ossiningissa New Yorkin osavaltiossa. Hän työskenteli mallina jo lapsena auttaakseen perhettään suuren laman aikana ja teki Broadway-debyyttinsä yksitoistavuotiaana. Edellä mainittujen tunnetuimpien roolien ohella hän on esiintynyt muun muassa Alyssa Cooperina menestyssarjassa Dallas.
Francis oli kahdesti naimisissa, ja hänellä on tähti Hollywood Walk of Famella. Vuonna 1966 hän ei pelkästään voittanut Golden Globea, vaan oli myös ehdolla Emmy-palkinnon saajaksi.
Aiheesta muualla

Kuvia tai muita tiedostoja aiheesta Anne Francis Wikimedia Commonsissa
Anne Francis Internet Movie Databasessa. (englanniksi)
Anne Francis Elonetissä.
Amerikanruotsalaiset

Amerikanruotsalaisten jakautuminen Yhdysvalloissa
Amerikanruotsalaiset ovat Yhdysvaltain kansalaisia, joilla on ruotsalaiset sukujuuret. Amerikanruotsalaisia arvioitiin vuonna 2006 asuvan Yhdysvalloissa 4 417 115 henkilöä.
Historia

Ensimmäiset siirtolaiset Ruotsista muuttivat Yhdysvaltoihin tiettävästi vuosina 1638–1655 Uuteen-Ruotsiin. Tuolloisista siirtolaisista suuri osa oli tosin etnisesti suomalaisia.  Suurin osa amerikanruotsalaisista muutti Amerikkaan 1800-luvun lopussa ja 1900-luvun alussa. 1800-luvun loppuun mennessä Amerikan preeriat olivat jo asutettu, joten siirtolaisuus keskittyi maaseudun sijasta kaupunkeihin. Vuonna 1896 perustettiin Vasa Order of America -järjestö, jonka tehtävänä oli auttaa siirtolaisia sopeutumaan. 1900-luvun alussa Chicago oli maailman toiseksi suurin ruotsalaiskaupunki heti Tukholman jälkeen.
Kulttuuri > Kieli

Amerikanruotsalaiset puhuvat amerikanenglantia ja ruotsia. Vuoden 2000 väestönlaskennassa 67 655 yli viisivuotiasta yhdysvaltalaista ilmoitti puhuvansa ruotsia, tosin kielen osaamisen tasoa ei kysytty. Vuonna 2005 kielen puhujien määrä oli laskenut lukuun 56 324. Suurin osa kielen puhujista on Yhdysvaltoihin hiljattain tulleita. Ruotsin kieli on vaikuttanut amerikanruotsalaisten puhumaan englannin kieleen erityisesti alueilla, joilla heidän määränsä on suuri.
Kulttuuri > Uskonto

Amerikanruotsalaisista suurin osa on uskonnoltaan luterilaisia tai muita protestantteja. Lähes kaikki maahan tulleet amerikanruotsalaiset olivat luterilaisia, mutta monet ovat vaihtaneet kirkkoa maahan saapumisensa jälkeen. Amerikassa perustetuista kirkoista tuli ruotsalaisen yhteisön keskuksia ja niiden yhteyteen perustettiin muun muassa kouluja, orpokoteja ja sairaaloita.
Aiheesta muualla

Kuvia tai muita tiedostoja aiheesta Amerikanruotsalaiset Wikimedia Commonsissa
Autoblinda Lince

| Autoblinda Lince |
| --- | --- |

Aseen tyyppi:  Panssariauto
Alkuperämaa:   Italia
Palvelushistoria
Valtion käytössä:   Italia   Saksa
Sodissa:  Toinen maailmansota
Valmistushistoria
Suunnittelijat:  Birmigham Small Arms Company
Valmistajat:  Lancia
Valmistusvuodet:  1943 - 1945
Valmistusmäärä:  Noin 250 kappaletta
Tekniset tiedot
Paino:  3 190 kiloa
Pituus:  3.2 metriä
Leveys:  1.6 metriä
Korkeus:  1.76 metriä
Miehistö:  Kaksi henkeä
Panssarointi:  8.5 – 14 mm
Pääaseistus:  Breda 8 mm konekivääri
Moottori:  8 sylinterinen polttomoottori
Teho:  60 hv
Polttoaineen määrä:  Bensiini
Toimintasäde:  350 km
Huippunopeus:  86 km/h
Autoblinda Lince (ital. Lince - Ilves) on italialaisen Lancian valmistama panssariauto, jota italialaiset ja saksalaiset joukot käyttivät toisessa maailmansodassa. Ajoneuvo oli kopio brittiläisestä Daimler Dingo panssariautosta ja sitä käytettiin lähinnä tiedusteluun. Ajoneuvoa ajoi kaksi henkinen miehistö ja se oli aseistettu konekiväärillä.
Autoblinda Lincea valmistettiin yhteensä noin 250 kappaletta. Saksalaiset joukot käyttivät siitä nimeä Panzerspähwagen Lince 202(i) .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lince scout car
Armenian jalkapalloliigan kausi 2014–2015

| Armenian jalkapalloliiga 2014–2015 |
| --- | --- |
Joukkueiden määrä:  8
Ajankohta:  2. elokuuta 2014 – 30. toukokuuta 2015
Mestari:  FC Pyunik Jerevan
Ottelut:  112
Maalit:  318 (2,84 per ottelu)
Paras maalintekijä:   Bougouhi (Shirak)    César (Pyunik)
Suurin kotivoitto:  Ulisses 7–1 Gandzasar    (18. lokakuuta)
Suurin vierasvoitto:  Ararat 1–5 Gandzasar   (21. syyskuuta)
Yleisökeskiarvo:  2,270
  ← 2013–2014 :  2015–2016 → 
Armenian jalkapalloliigan kausi 2014–2015 oli Armenian jalkapallon pääsarjan Armenian jalkapalloliigan 23. kausi. Kausi päättyi FC Pyunik Jerevanin mestaruuteen, mikä oli seuralle 13 mestaruus. Sarjan parhaat maalintekijät olivat Shirak FC:n norsunluurannikkolainen Jean-Jacques Bougouhi sekä Pyunik Jerevanin meksikolainen César Romero Zamora, jotka tekivät 21 maalia kauden aikana.
Joukkueet

Kauden 2014–2015 joukkueet kartalla
| Joukkue | Sijainti | Stadion | Kapasiteetti |
| --- | --- | --- | --- |
| Alashkert Alashkert | Jerevan | Alashkert Stadium | 6,850 |
| Ararat Ararat Jerevan | Jerevan | Hrazdan Stadium | 54,208 |
| Banants Banants | Jerevan | Banants Stadium | 5,010 |
| Gandzasar Gandzasar  | Kapan | Gandzasar Stadium | 3,500 |
| Mika Mika | Jerevan | Mika Stadium | 7,250 |
| Pyunik Pyunik Jerevan | Jerevan | Football Academy Stadium | 1,428 |
| Shirak Shirak | Gjumri | Gyumri City Stadium | 2,844 |
| Ulisses Ulisses | Jerevan | Vazgen Sargsyan | 14,403 |
Joukkueet > Henkilöstö ja sponsorit

| Joukkue | Puheenjohtaja | Päävalmentaja | Kapteeni | Paitavalmistaja | Paitasponsori |
| --- | --- | --- | --- | --- | --- |
| Alashkert |  Bagrat Navoyan |  Abraham Khashmanyan |  Vahagn Minasyan | Molten | Bagratour |
| Ararat Jerevan |  Hrach Kaprielyan |  Varuzhan Sukiasyan |  Gorik Khachatryan | Adidas |  |
| Banants |  Karlen Mkrtchyan |  Zsolt Hornyák |  Gevorg Nranyan | Umbro |  |
| Gandzasar |  Maxim Hakobyan  Garnik Aghababyan |  Ashot Barseghyan |  Aleksandr Petrosyan | Umbro | ZCMC |
| Mika |  Carlos Ghazaryan |  Aram Voskanyan |  Armen Petrosyan | Umbro |  |
| Pyunik |  Rafik Hayrapetyan |  Sargis Hovsepyan |  David Manoyan | Nike | Armenian Development Bank |
| Shirak |  Arman Sahakyan |  Vardan Bichakhchyan |  Tigran Davtyan | Adidas | ВТБ (VTB) |
| Ulisses |  Genrikh Ghazandzhyan |  Suren Chakhalyan |  Hovhannes Goharyan | Joma | Холидей Группа Компаний (Holyday Group of Companies) |
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |  Huomautukset  |
| --- | --- | --- | --- | --- | --- | --- | --- | --- | --- | --- |
| 1 |  Pyunik  | 28 |  19 |  4  |  5  |  58 |  26 | +32 | 61 | Joukkue selviytyi Mestareiden liigan 1. karsintakierrokselle |
| 2 |  Ulisses  | 28 |  15 |  5  |  8  |  43 |  32 | +11 | 50 | Joukkue selviytyi Eurooppa-liigan 1. karsintakierrokselle |
| 3 |  Shirak  | 28 |  14 |  7  |  7  |  51 |  32 | +19 | 49 | Joukkue selviytyi Eurooppa-liigan 1. karsintakierrokselle |
| 4 |  Alashkert  | 28 |  10 |  8  |  10 |  32 |  35 | -3 | 38 | Joukkue selviytyi Eurooppa-liigan 1. karsintakierrokselle |
| 5 |  Mika  | 28 |  9  |  10 |  9  |  33 |  34 | -1 | 37 |  |
| 6 |  Banants  | 28 |  8  |  8  |  12 |  42 |  46 | -4 | 32 |  |
| 7 |  Gandzasar  | 28 |  7  |  8  |  13 |  31 |  44 | -13 | 29 |  |
| 8 |  Ararat Jerevan  | 28 |  3  |  4  |  21 |  28 |  69 | -41 | 13 |  |
Lähde: